Anaheim Ducks

Anaheim Ducks, tidligere kjent som Mighty Ducks of Anaheim, er et ishockeylag i den profesjonelle ishockeyligaen NHL. Klubben kommer fra Anaheim, California i USA og har hjemmebanen sin i Honda Center. Mighty Ducks of Anaheim ble grunnlagt av Walt Disney Company i 1993, men Disney solgte seg ut i 2005, og klubben skiftet deretter navn til Anaheim Ducks foran 2006/2007-sesongen. Lagets gamle navn kom for øvrig fra Disneyfilmen The Mighty Ducks. 

Anaheim Ducks vant Stanley Cup i sesongen 2006/2007 etter å ha slått Ottawa Senators med 4-1 i kamper.

Kjente spillere

  Navn I Ducks StatistikkGuy Hebert[1993-2001]441 kamper, 173 seierePaul Kariya[1994-2003]606 kamper, 669 poengSteve Rucchin[1994-2004]616 kamper, 432 poengTeemu Selanne[1995-2001, 2005-]774 kamper, 871 poengRuslan Salei[1996-2006]594 kamper, 105 poengOleg Tverdovsky[1994-1996, 1999-2002]324 kamper, 170 poengJean-Sebastien Giguere[2000-2010]447 kamper, 206 seiereSamuel Pahlsson[2000-2009]527 kamper, 141 poengAndy McDonald[2000-2008]391 kamper, 259 poengRyan Getzlaf[2005-]430 kamper, 415 poengScott Niedermayer[2005-2010]371 kamper, 264 poengCorey Perry[2005-]450 kamper, 369 poengTodd Marchant[2005-2011]421 kamper, 112 poengChris Pronger[2006-2009]220 kamper, 150 poengJonas Hiller[2007-]177 kamper, 89 seiereBobby Ryan[2007-]250 kamper, 202 poengEspen Knutsen[1997-98]19 kamper, 3 poeng

Trofévinnere
Conn Smythe Trophy
Jean-Sebastien Giguere (2002–03)
Scott Niedermayer (2006–07)

Lady Byng Memorial Trophy
Paul Kariya (1995–96), (1996–97)

Bill Masterton Memorial Trophy
Teemu Selanne (2005–06)

Maurice "Rocket" Richard Trophy
Teemu Selanne (1998–99)
Corey Perry (2010–11)

Hart Memorial Trophy
Corey Perry (2010–11)

Historie
Siden lockouten i 2004 har Ducks kvalifisert seg til Stanley Cup playoffs fem av syv ganger. I 2006-07-sesongen gikk de helt til topps etter å ha slått Ottawa Senators 4-1 i kamper i finalen. Dette er fortsatt den eneste sesongen de har vunnet Stanley Cup. 

Grunnserie og sluttspill (1993-2012)
W = Seiere | L = Tap | T = Uavgjort | OL = Tap etter ordinær tid | P = Poeng | Div = Division | Conf = Conference
SesongWLTOLPDivConfPlayoffs 1993-94  33  46  5  -  71  4th  9th  Kvalifiserte seg ikke 1994-95  16  27  5  -  37  6th  12th  Kvalifiserte seg ikke 1995-96  35  39  8  -  78  4th  9th  Kvalifiserte seg ikke 1996-97  36  33  13  -  85  2nd  4th  Tap i Conference semifinale mot Detroit Red Wings (0-4) 1997-98  26  43  13  -  65  6th  12th  Kvalifiserte seg ikke 1998-99  35  34  13  -  83  3rd  6th  Tap i Conference kvartfinale mot Detroit Red Wings (0-4) 1999-00  34  33  12  3  83  5th  9th  Kvalifiserte seg ikke 2000-01  25  41  11  5  66  5th  15th  Kvalifiserte seg ikke 2001-02  29  42  8  3  69  5th  13th  Kvalifiserte seg ikke 2002-03  40  27  9  6  95  2nd  7th  Tap i Stanley Cup finale mot New Jersey Devils (3-4) 2003-04  29  35  10  8  76  4th  12th  Kvalifiserte seg ikke 2005-06  43  27  -  12  98  3rd  6th  Tap i Conference finale mot Edmonton Oilers (1-4) 2006-07  48  20  -  14  110  1st  2nd  Seier i Stanley Cup finale mot Ottawa Senators (4-1) 2007-08  47  27  -  8  102  2nd  4th  Tap i Conference kvartfinale mot Dallas Stars (2-4) 2008-09  42  33  -  7  91  2nd  8th  Tap i Conference semifinale mot Detroit Red Wings (3-4) 2009-10  39  32  -  11  89  3rd  11th  Kvalifiserte seg ikke 2010-11  47  30  -  5  99  2nd  4th  Tap i Conference kvartfinale mot Nashville Predators (2-4) 2011-12  34  36  -  12  80  5th  13th  Kvalifiserte seg ikke

Triumfen i 2007
Allerede før sesongen ble Anaheim Ducks utpekt som en av favorittene til å vinne Stanley Cup troféet. Med to av de beste backene i NHL – Chris Pronger og Scott Niedermayer – var Ducks en av lagene med de sterkeste defensive brikkene denne sesongen. I tillegg hadde de også offensiv slagkraft i Ryan Getzlaf, Teemu Selanne, Andy McDonald, Chris Kunitz og Corey Perry for å nevne noen. Keeperduoen Jean-Sebastien Giguere og Ilya Bryzgalov hadde også en stabil sesong med solide prestasjoner, og de var begge store bidragsytere til at Ducks gikk til topps.

Grunnserien startet på imponerende vis da Ducks spilte hele seksten kamper før de gikk på sitt første tap mot Calgary Flames. Fram til da hadde de tolv seiere og fire tap etter overtid (som gir ett poeng). Ducks endte til slutt opp med 48-20-14 og 110 poeng som ga dem en triumf i Pacific Division og en 2.-plass bak Detroit Red Wings i Western Conference. Finnen Selanne utpekte seg som den store stjernen i grunnserien med 48 mål og 46 assists som ga 94 poeng. Bak fulgte McDonald (78), Niedermayer (69), Kunitz (60) og Pronger (59).

2.-plassen i Western Conference gjorde at Ducks skulle spille mot 7.-plassen i kvartfinalen i sluttspillet. Minnesota Wild skulle vise seg å bli en enkel hindring for de svartkledde med 4-1 i kamper. I neste runde sto de overfor en tilsynelatende vanskeligere motstander i Vancouver Canucks. Selv om Ducks vant serien 4-1, var den jevnere enn resultatet skulle tilsi. Hele tre av fem kamper måtte avgjøres etter overtid, og i to av kampene måtte det til og med spilles to overtime-perioder. I Conference-finalen ble det et rent toppoppgjør mellom Ducks og Detroit Red Wings. Anført av Niedermayer-brødrene (Rob og Scott) tok Ducks seg til finalen med en 4-2-seier i kamper. Også her viste Ducks evnen til å avgjøre tette kamper ved å ta to av seierne etter overtid.

I Stanley Cup-finalen møtte de Ottawa Senators som på veien til finalen hadde slått ut Pittsburgh Penguins (4-1), New Jersey Devils (4-1) og Buffalo Sabres (4-1). Anført av topprekka med stjernespillerne Daniel Alfredsson, Jason Spezza og Dany Heatley skulle det bli spennende å se hvordan det canadiske backparet Pronger og Niedermayer skulle stoppe Senators i deres rekke av strålende matcher. Ducks hadde hjemmebanefordel og serien startet med to kamper i Honda Center. Det var to meget jevne kamper hvor Ducks tok det lengste strået i begge med 3-2 og 1-0-seiere. Etter dette ble det spilt to kamper i Scotiabank Place i Ottawa hvor Ducks og Senators vant hver sin match. Dermed ledet Ducks serien 3-1 før de kunne avgjøre det hele i Honda Center i kamp fem. I en kamp med til sammen kun 31 skudd vant Ducks hele 6-2, og kunne for første gang i historien krone seg til Stanley Cup-mestere.

Spillere delaktige i Stanley Cup-triumfen: Ilya Bryzgalov, Jean-Sebastien Giguere, Rickard Jackman, Sean O'Donnell, Francois Beauchemin, Chris Pronger (A), Scott Niedermayer (C), Joe DiPenta, Aaron Rome, Kent Huskins, Teemu Selanne, Corey Perry, Chris Kunitz, Ryan Getzlaf, George Parros, Dustin Penner, Drew Miller, Andy McDonald, Todd Marchant, Brad May, Samuel Pahlsson, Travis Moen, Ryan Shannon, Rob Niedermayer (A), Shawn Thornton, Ryan Carter, Joe Motzko.

Spillere i kursiv spiller fortsatt for Ducks p.d.d.

Årene etter Stanley Cup-seieren
Allerede sommeren etter troféet ble hevet gikk det rykter om at Teemu Selanne og Scott Niedermayer vurderte å gi seg på topp. Dermed måtte Ducks starte 2007-08-sesongen uten to av sine viktigste spillere. Begge ombestemte seg imidlertid underveis i sesongen, og spilte henholdsvis 26 og 48 kamper i grunnserien. Stortalentet Ryan Getzlaf bar laget på sine skuldre og endte til slutt opp med respektable 82 poeng ved sesongslutt. Laget mistet også sin backup-keeper Ilya Bryzgalov til Phoenix Coyotes, og erstattet han med kommende førstekeeper Jonas Hiller. Etter å ha endt på en 4.-plass i Western Conference tapte de i kvartfinalen i sluttspillet mot Dallas Stars.

I løpet av de neste sesongene skjedde det flere utskiftninger i stallen til Ducks. Før 2009-10-sesongen hadde Chris Pronger blitt tradet til Philadelphia Flyers, og samtidig skulle det vise seg at dette ble Scott Niedermayers aller siste sesong i NHL. Med to av NHLs beste forsvarsspillere gjennom tidene på vei vekk var det viktig for Ducks å forsterke defensivt på dette tidspunktet. Heldigvis hadde de noen år i forveien lagt grunnlaget for det offensive ved å drafte Ryan Getzlaf, Corey Perry og Bobby Ryan som utgjorde en livsfarlig trio på førsterekka. I forsvar kom Lubomir Visnovsky inn sammen finnen Toni Lydman, som etterhvert har vist seg som en sterk forsvarsduo. Samtidig draftet Ducks stortalentet Cam Fowler i 2010, en spiller ansett som en kommende stjerne i NHL.

Statistikk (2005–2011)
+ 2005–06 Spiller GP  G  A  P  Teemu Selanne  80  40  50  90 Andy McDonald  82  34  51  85 Scott Niedermayer  82  13  50  63 Joffrey Lupul  81  28  25  53 Chris Kunitz  67  19  22  41
+ 2006–07 Spiller GP  G  A  P  Teemu Selanne  82  48  46  94 Andy McDonald  82  27  51  78 Scott Niedermayer  79  15  54  69 Chris Kunitz  81  25  35  60 Chris Pronger  66  13  46  59
+ 2007–08 Spiller GP  G  A  P  Ryan Getzlaf  77  24  58  82 Corey Perry  70  29  25  54 Chris Kunitz  82  21  29  50 Chris Pronger  72  12  31  43 Todd Bertuzzi  68  14  26  40
+ 2008–09 Spiller GP  G  A  P  Ryan Getzlaf  81  25  66  91 Corey Perry  78  32  40  72 Scott Niedermayer  82  14  45  59 Bobby Ryan  64  31  26  57 Teemu Selanne  65  27  27  54
+ 2009–10 Spiller GP  G  A  P  Corey Perry  82  27  49  76 Ryan Getzlaf  66  19  50  69 Bobby Ryan  81  35  29  64 Saku Koivu  71  19  33  52 Teemu Selanne  54  27  21  48
+ 2010–11 Spiller GP  G  A  P  Corey Perry  82  50  48  98 Teemu Selanne  73  31  49  80 Ryan Getzlaf  67  19  57  76 Bobby Ryan  82  34  37  71 Lubomir Visnovsky  81  18  50  68
+ 2011–12 Spiller GP  G  A  P  Teemu Selanne  82  26  40  66 Corey Perry  80  37  23  60 Bobby Ryan  82  31  26  57 Ryan Getzlaf  82  11  46  57 Saku Koivu  74  11  27  38

Spillerstall
Pr. 24. februar 2012
+Målvakter# NavnAlderSnappKom til klubbenFødestedDraftet1Jonas Hiller  årH2007Felben Wellhausen-38Dan Ellis årV2011Saskatoon, SKStars (2000, 60th)43Jeff Deslauriers årH2011St-Jean-Richelieu, QCOilers (2002, 31st)

+Backer# NavnAlderSkuddKom til klubbenFødestedDraftet4Cam Fowler år V2010Windsor, OntarioDucks (2010, 12th)5Luca Sbisa årV2009OzieriFlyers (2008, 19th)17Lubomir Visnovsky årV2009TopolcanyKings (2000, 118th)21Sheldon Brookbank årH2009Lanigan, SK-23Francois Beauchemin årV2011Sorel, QuebecCanadiens (1998, 75th)25Matt Smaby årV2011MinneapolisLightning (2003, 41st)32Toni Lydman årV2010LahtisFlames (1996, 89th)34Nate Guenin årH2011AliquippaRangers (2002, 127th)

+Forwards# NavnPosisjonAlderSkuddKom til klubbenFødestedDraftet7Andrew CoglianoC årV2011Toronto, OntarioOilers (2005, 25th)8Teemu Selanne (A)RW årH2005HelsingforsJets (1988, 10th)9Bobby RyanRW årH2007Cherry Hill, NJDucks (2005, 2nd)10Corey PerryRW årH2005Peterborough, OntarioDucks (2003, 28th)11Saku Koivu (A)C årV2009ÅboCanadiens (1993, 21st)12Niklas HagmanLW årV2011EsboPanthers (1999, 70th)14Rod PelleyC årV2011Kitimat, BC-15Ryan Getzlaf (C)C årH2005Regina, SKDucks (2003, 19th)16George ParrosRW årH2006Washington, PAKings (1999, 222nd)33Jason BlakeLW årV2009Moorhead, Minnesota-39Matt BeleskeyLW årV2008Windsor, OntarioDucks (2006, 112th)41Andrew GordonRW årH2011Halifax, NSCapitals (2004, 197th)63Nick BoninoC årV2009HartfordSharks (2007, 173rd)64Brandon McMillanLW årV2010Richmond, BCDucks (2008, 85th)77Devante Smith-PellyRW årH2011Scarborough, OntarioDucks (2010, 42nd)

Norske spillere
Espen Knutsen er hittil den eneste norske spilleren som har spilt i Anaheim Ducks. Knutsen fikk 19 kamper for Ducks i 1997-98-sesongen, og scoret 3 mål. Dessverre ble "Shampo" aldri noen stor suksess i den gang Mighty Ducks-trøya, og han spilte mesteparten av sesongen for farmerlaget Cincinnati Mighty Ducks. Etter en skuffende NHL-sesong dro Knutsen tilbake til Djurgården og gjorde suksess der før han fikk sin andre sjanse i 2000 i NHL med klubben Columbus Blue Jackets. Der markerte han seg som en nøkkelspiller i flere sesonger fra 2000 til 2004.

 Eksterne lenker 


Kategori:Ishockeyklubber i NHL
Kategori:Ishockeyklubber i USA
Kategori:Sport i California
Kategori:Orange County i California
Kategori:Idrettslag etablert i 1993
Kategori:Sport i USA i 1993
Kategori:1993 i California